rlitschk/wikidir huggingface dataset:
Hein Brandt weer en Börger vun de Stadt Hamborg. Brandt harr den Hartog Johann vun Sassen-Loonborg Geld lehnt un wull dat nu trüchhebben, as he em op de Straat lopen seh. Doch de Hertog segg, dat he vun’n Raat free Geleit harr un dat Brandt em nix künn. Dor wörr Brandt füünsch un füng dat Schimpen an. De Hertog vertell dat den Raat, de nu Gendarmen utsennen dei, de Brandt festnahmen hebbt. 1410 weer dat allens. Doch siet 1405 geev dat en Gesett, dat nüms in’t Gefängnis dröff smeten warrn, de keen Perzess hett harr. Dor geev dat ünner de Börger vun Hamborg en Opstand, de wullen sik dat nich gefallen laten. De Luft brenn al länger, in’n Raat seten blot feine Lüüd un de Börgers föhlen sik jümmer mehr as wenn se gor nix to seggen harrn. Dat, wat mit Brandt schehn weer, dat weer denn de Druppen, de dat Fatt to’n Överlopen bröcht hett. De Hambörgers hebbt ’n Opstand maakt. Brandt is dor denn wedder bi freekamen. De Opstand föhr denn na veer Daag verhanneln mit Börgermeester Kersten Miles to de eerste Verfaten in Hamborg, de segg, dat nüms ahn Perzess in Haft kamen dröff, dat de Raat
Ola Wærhaug (* 24. Dezember 1937 in Skedsmo) is en ehmalger norweegsch Biathlet. Wærhaug wunn en Sülvermedaille mit de Biathlon-Staffel bi de Olympisch Winterspelen 1968 in Grenoble. Tovör harr he all an de Olympisch Spelen 1960 un 1964 ahn Spood deelnommen. Bi de Biathlon-Weltmeesterschapen 1965 wunn he de Goldmedaille mit de Staffel un keem in’t Eenzel up den veerten Platz. Bi de Biathlon-Weltmeesterschapen 1967 wunn he nochmals mit de Staffel Gold un keem in’t Eenzel up Platz 5. Ola Wærhaug in de Datenbank vun Sportsreference.com (engelsch) "1968 Winter Olympics – Grenoble, France – Biathlon" – databaseOlympics.com (afropen an’ 7. März 2008)
De 46. Biathlon-Weltmeesterschapen funnen van’ 6. bi 17. Februar 2013 in den tschechischen Wintersportoort Nové Město na Moravě statt. De Wettbewarfen wurrn in de Vysočina-Arena un up de ümliggen Rennstrecken utdragen. Meld weern 377 Sportler ut 43 Natschonen. För de tschechisch Lüttstadt weer de Utrichten vun Biathlon-Weltmeesterschapen en Premiere, nahdem dor dor all de Biathlon-Europameesterschapen 2008 un de Biathlon-Juniorenweltmeesterschapen 2011 utdragen wurrn. Nové Město na Moravě hett sück in de Afstimmen mit mehr as de Hälft vun de Stimmen gegen de norweegsch Hööftstadt Oslo as ok gegen Kontiolahti dörsett. Tovör harr sück de Stadt ok för de Biathlon-Weltmeesterschapen 2012 anboden, sück denn aber wegen de as utsichtsrieker schienen Bewarf vun Ruhpolding torüchtrucken. Ünnerstütt wurr Nové Město na Moravě bi de Wahl vun de Utdragensoort vun den tschechischen Biathleten Michal Šlesingr un Tomasz Sikora ut Polen. Datum: Saterdag, 9. Februar 2013, 13:00 Uhr Meld un an’ Start: 136 Athleten Wiedere Deelnehmer ut düütschspraakig Länner un Provinzen: Erik Lesser 24:14,5 min (0+1) 12. Platz. Lukas Hofer 24:22,2 min (0+1) 14. Platz. Dominik Landertinger 24:23,3 min (0+1) 15. Platz. Arnd Peiffer 24:33,2 min (1+0) 16. Platz. Andreas Birnbacher 24:49,8 min (0+2) 23. Platz. Benjamin Weger 24:52,6 min (1+0) 25. Platz. Simon Schempp 25:01,3
Smalmereg is ene Stadt in’t Suerland in den Hoochsuerlandkreis in den Regerensbezirk Arensperg in Noordrhien-Westfalen. Se is na de Fläck de gröttste noordrhien-westfäälsche Stadt, de keen Stadtkreis is, un na de Fläck een vun de gröttste Städer in Düütschland. Smalmereg weer in de Hanse un is oder weer dat Zentrum vun de Textilindustrie in’t Suerland. 2013 harr se 24980 Inwahners. De Postleettahl is 57392. De Polizei gifft dat in Smalmereg-Friäwerg. Smalmereg höört to't Rebeet vun de Daagblääd Westfalenpost un Westfälische Rundschau. 79 % vun de Inwahner vun Smalmereg sünd kathoolsch un 11 % evangeelsch. Hans Frankenthal, de Liddmaat vun den Zentralrat der Juden in Deutschland weer, weer dorher. Bad Berleburg Bestwig Essel Lennestadt Meskede Winnenmerg CDU: 21 Seten (ok de Börgermeester Bernhard Halbe) SPD: 4 Seten Bündnis 90/De Grönen: 3 Seten Unabhängige Wählergemeinschaft: 5 Seten Bürgergemeinschaft für Schmallenberg: 5 Seten Smalmereg. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Smalmereg (hoochdüütsch)
Birgit Honé (* 8. November 1960 in Bad Schwartau) is en düütsche Verwaltungsbeamtin. Honé is 1960 in Bad Schwartau boren un in Stell opwussen. Na dat Abitur 1979 an dat Gymnasium Karkdörp in Willemsborg hett se von 1979 bet 1988 Juristeree an de Universität Hamborg studeert un weer na dat Studium von 1988 bet 1990 Geschäftsföhrerin bin Jugendverband Die Falken, Bezirk Hannover. Von 1990 bet 1992 weer se Parlamentarsche Referentin von de SPD-Frakschoon in’n Landdag von Neddersassen un dor tostännig för de Rebeden Soziale Saken, Arbeid, Wahnungsbo un Gliekstellung. Denn hett se von 1992 bet 1994 as Leiterin von dat Ministerbüro von’n Sozialminister Walter Hiller arbeidt un von 1994 bet 1999 as Geschäftsföhrerin von de SPD-Landdagsfrakschoon. Von 1999 bet 2002 weer se Abteilungsleiterin bi de Neddersassische Staatskanzlie. Toeerst Abteilung 2 (Recht, Verwaltung, Personal) un denn Abteilung 1 (Richtlinien der Politik, Ressortkoordinierung, Kabinetts- und Bundesratsangelegenheiten). In dat Johr 2002 hett se dat Amt as Regerungspräsidentin von’n Regerungsbezirk Lümborg övernahmen. Dat hett se aver al an’n 4. März 2003 wedder afgeven, as dat Kabinett Wulff I (CDU/FDP) in Neddersassen de Regeren övernahmen hett. 2004 bet 2013 weer se Liddmaat von’n Senaat bi’n Neddersassischen Landsrekenhoff un dor bet 2010 tostännig för de Rebeden
Ulrike Wolff-Gebhardt (* 19. März 1947 in Ostroe; † 7. Oktober 2016 in Nörden (Oostfreesland)) weer en düütsche Verwaltungsbeamtin. Gebhardt is 1947 in Ostroe boren. Se hett 1966 bet 1972 an de Universität Göttingen Sozialweertschop studeert un ehr Studium as Diplom-Sozialwirtin afslaten. Se is 1988 Stadtraad in Emden worrn un weer 1992 bet 1994 Stadtdirektersche in Emden. Wolff-Gebhardt weer Liddmaat von de SPD. Se weer denn von Dezember 1994 bet 2002 Regerungspräsidentin von’n Regerungsbezirk Lümborg. An’n 16. April 2002 hett se dat Amt as Staatssekretärin un Baas von de Staatskanzlie von Sleswig-Holsteen övernahmen. As Ministerpräsidentin Heide Simonis 2005 aftreden is, is ok Wolff-Gebhardt in Rohstand versett worrn. Nadem se in Rohstand is, weer se för de Stiftung Senior Experten Service as Beraderin in’t Butenland aktiv. Von 1999 bet 2006 weer se Liddmaat von dat Kuratorium von de Hanns-Lilje-Stiftung. Se weer verheiraadt mit Walter Wolff un hett toletzt in Nörden leevt. Traueranzeigen von Ulrike Wolff-Gebhardt | OK-Trauer.de. Afropen an’n 23. Februar 2021 (de-DE). https://www.hanns-lilje-stiftung.de/ehemalige-mitglieder.98.html Normdaten: GND: 1034732005 (OGND, AKS) | VIAF: 302565020 | Wikipedia-Personensöök
Rolf Wandhoff (* 15. September 1917 in Ossenbrügge; † 4. November 1995) weer en düütschen Verwaltungsbeamten. He weer in de CDU. Wandhoff is 1917 in Ossenbrügge boren un in Freiberg opwussen. Sien Vader weer dor Perfesser an de Bergakademie. Na dat Abitur kemen direkt Arbeidsdeenst un Wehrdeenst. He weer den ganzen Tweten Weltkrieg dör Soldaat. Na de Kriegsfungenschop hett he an de Universitäten Göttingen un Bonn Juristeree studeert. Na en korte Tied as Richter is he 1951 bi dat Binnenministerium von Neddersassen in Hannover anfungen. 1953 is he na de Kommunalopsicht von de Bezirksregerung Ossenbrügge wesselt un hett övergangswies dat Leid över dat Rechtsamt un dat Amt för Kommunalopsicht von’n Landkreis Graafschop Heien övernahmen. 1955 is he in de Staatskanzlie as Referent von Ministerpräsident Hellweeg för Verwaltungsreform, Kommunalrecht un Rundfunkfragen versett worrn. Tosätzlich weer he Ünnerrichtsleiter för Kommunalrecht an de Verwaltungsakademien Nenndörpe un Ossenbrügge för de Inspekter-Anwärters. 1958 hett he sik as Böverkreisdirekter bi’n Landkreis Melle beworven un hett den Posten denn von’n 15. März 1958 bet 30. September 1968 utöövt. Tosätzlich weer he Maat in de Weber-Kummission, de de Kommunalreform in Neddersassen vörbereidt hett. 1968 hett Wandhoff sik in’n Landkreis Gifhorn as Böverkreisdirekter wählen laten, nadem dat aftosehn weer,
Fritz Kaestner (* 27. März 1905 in Berlin; † 21. Dezember 1991 in Lümborg) weer en düütschen Politiker un Verwaltungsbeamten von de SPD. Kaestner is 1905 in Berlin boren. 1945 weer he Ministerialdirekter un in dat Staatsministerium Ollnborg Minister för Karken un Scholen (Kabinett Tantzen II). Dat is he bleven, bet dat Land Ollnborg 1946 Deel von dat nee grünnte Land Neddersassen worrn is. He hett denn in dat Afdeel för Scholen un Karken bi’n Regerungsbezirk Ollnborg arbeidt. He weer von 1962 bet 1970 Regerungspräsident von’n Regerungsbezirk Lümborg. Willi B. Gierke, Uta Loeber-Pautsch: Die pluralen Strukturen der Erwachsenenbildung, Sied 92 Mitglieder der Staats- und Landesregierungen (Niedersachsen) von 1945 bis heute. Sied 2 Normdaten: GND: 1034926438 (OGND, AKS) | VIAF: 301727950 | Wikipedia-Personensöök
Birgit Pollmann (* 6. August 1947 in Bruunswiek; † 20. August 1994 ok dor) weer en düütsche Politikwetenschopperin un Verwaltungsbeamtin. Pollmann is 1947 in Bruunswiek boren. Se hett Politik- un Geschichtswetenschop un Philosophie studeert un 1976 ehren Dokter maakt. Ehr Habilitatschoon weer 1985. Se weer denn von 1985 bet 1988 Perfessersche an dat Seminar för Politikwetenschop un Soziologie von de Technische Universität Bruunswiek un von’n 1. September 1988 bet 1993 Stadtraad för Kultur, School un Sport in Bruunswiek. In’n September 1993 is se Regerungspräsidentin von’n Regerungsbezirk Lümborg worrn, nadem Manfred Imgart trüggtreden weer. Dat is se bleven bet to ehren Dood 1994. Pollmann is an’n 20. August 1994 ganz unverwacht dör en Gehirnblutung doodbleven. Se is op’n Hauptkarkhoff Helmstidder Strate begraven. Na ehr is Ulrike Wolff-Gebhardt Regerungspräsidentin worrn. Polmann weer verheiraadt un harr twee Söhns. Reformansätze in Niedersachsen 1945 - 1949, dargestellt am Beispiel der Gesetzentwürfe zur paritätischen Besetzung der Industrie- und Handelskammern und zur Bodenreform. 1976 Reformansätze in Niedersachsen. Niedersächsische Landeszentrale für Politische Bildung, [Hannover] 1977 Niedersachsen in Geschichte und Gegenwart. Niedersächsische Landeszentrale für Politische Bildung, Hannover 1979 Lehrerinnen in Deutschland und in den USA zwischen Emanzipation und Anpassung. Lang, Frankfort an’n Main 1989 Die Bedeutung Heinrich Büssings für
Andreas Carl Hermann Koch (Helmuth Koch nöömt; * 17. September 1889 in Bremerhoben; † 2. Juli 1963 in Ilten) weer en düütschen Verwaltungsbeamten un Politiker von de DNVP, later CDU. Koch is 1889 as Söhn von en Schippsinschenör in Bremerhoben boren. He weer op dat Gymnasium in Bremerhoben un hett denn an de Universitäten Freiburg, Leipzig un Wien Juristeree studeert. He weer Soldaat in’n Eersten Weltkrieg un is en poor Maal verwunnt worrn. 1920 hett he sien Dr. iur. maakt un 1921 dat 2. Staatsexamen. 1922 is he in’n breemschen Staatsdeenst gahn. He hett bi dat Amt Bremerhoben anfungen un weer dor Hülpsarbeider. In de Tied von de Weimarer Republik weer Koch in de DNVP. 1923 hett he den Amtshauptmann vertreden, hett dat Amt 1925 kommissarsch övernahmen un is 1927 richtigen Amtshauptmann worrn. 1937 müss he ut polietsche Grünn sien Amt afgeven. In’n Tweten Weltkrieg weer he Beamten in Gotenhafen (Gdingen). Na’n Krieg is he an’n 24. Mai 1945 von de US-amerikaansche Militärregerung as Böverbörgermeester von Wersermünn un as Baas von de Verwaltung von’n Landkreis Wersermünn insett worrn. Dat is he bleven, bet em an’n 2. Juli 1946 Gerhard van Heukelum as Böverbörgermeester aflööst hett. 1946 is he in de
De Männer vom Morgenstern sünd en Heimatbund in dat Elv-Werser-Dreeeck. De Vereen hett mehr as 1300 Liddmaten un hett sien Seet in Bremerhoben. De Heimatbund deit sik mit dat Rebeed von de fröheren Hertogdömer Bremen un Veern befaten, also groff dat Elv-Werser-Dreeeck. De Fokus liggt aver op dat Rebeed von Bremerhoben un den Landkreis Cuxhoben. In dat sülve Rebeed arbeidt de Stoder Geschichts- un Heimatvereen. De Bund is 1882 von Hermann Allmers grünnt worrn. De Naam kummt dorvon, dat de Vereen in dat Gasthuus Slott Morgensteern in Weddewarden (an de fröhere Steed von dat Slott Morgensteern) grünnt worrn is. Ut de vörgeschichtliche Sammlung von Jan Bohls, de he 1896 anfungen hett, is later dat Morgensteern-Museum worrn, dat vondaag Historisch Museum Bremerhoben heten deit. In dat Huus Slott Morgensteern ünnerhöllt de Vereen ok en Vereensbibliotheek mit 10.000 Bänn. De Männer vom Morgenstern doot elk Johr siet 1898 jemehr Jahrbuch der Männer vom Morgenstern rutbringen, in dat Bidrääg to de regionale Geschicht tohoopstellt sünd. All twee Johr gifft de Vereen siet 1957 den Hermann-Allmers-Pries ut. Dat Priesgeld von 3000 Euro warrt von de Stadt Bremerhoben, den Landkreis Cuxhoben un de Stadt Cuxhoben stift. Tohoop mit de Kreisspoorkass Wersermünn-Hadeln (nu Werser-Elv-Spoorkass) hett de
Hermann Karl Alexander Sigismund Heinrich von Borries (* 7. September 1820 op Good Eckendorf; † 26. August 1896 in Kassel) weer en düütschen Verwaltungsbeamten. Von Borries is 1820 as Söhn von Julie Sophie Charlotte Artemisia, borene von Bülow (2. Februar 1787–31. Dezember 1860), un Franz Wilhelm von Borries (9. April 1785–15. August 1858) op Good Eckendorf boren. He hett an de Universität Heidelberg Juristeree studeert. 1841 is he Liddmaat von dat Corps Saxo-Borussia worrn. Na dat Studium is he in’n prüüßschen Staatsdeenst gahn. He weer Referendar un is 1850 Gerichtsassesser in Naumborg worrn. Von 1851 bet 1860 weer he bi de Spezialkommissionen in Stendal un Meideborg. As Regerungsassesser güng he 1860 an de Regerung in Danzig un is dor 1862 Regerungsraad worrn. 1866 is he an de Regerung in Köslin un 1868 an de Finanzdirekschoon Hannover versett worrn. 1876 güng he as Oberregerungsraad an de Regerung in Oppeln. Von Borries is 1883 Präsident von de Finanzdirekschoon Hannover worrn. Von 1885 bet to sien Rohstand 1886 weer he Regerungspräsident von’n Regerungsbezirk Lümborg. In’n Rohstand hett he bet to sien Dodd in Kassel leevt. He hett an’n 3. Dezember 1867 in Köslin Marie Sophie Charlotte Beitzke (7. März 1844–19. Februar 1873) freet.
Max Hermann Freiherr von Ziller (* 1867 in Meiningen; † 14. März 1929) weer en düütschen Verwaltungsbeamten. Von Ziller is 1867 in Meiningen boren. 1905 hett he den Adelsrang von en Freeherr kregen. He hett Juristeree studeert un sien Dr. jur. maakt. He is na dat Studium in’n prüüßschen Staatsdeenst gahn. He is 1890 Referendar worrn un 1894 Regerungsassesser. 1900 hett he as Hülpsarbeider bi dat Rieksamt för Binnensaken anfungen un keem 1901 an de Regerung in Kassel. He weer denn von 1902 bet 1907 Landraad in’n Landkreis Zabrze. Na de Tied as Landraad is he wedder Hülpsarbeider worrn, nu in’t Binnenministerium von Prüßen. Dor hett he den Rang von en Gehemen Regerungsraad un Vortragenden Raad kregen un as Nafolger von Friedrich von Schwerin dat Personalreferat von de Innere Verwaltung övernahmen. 1910 is he ok noch Gehemen Oberregerungsraad worrn. Von 1914 bet 1917 weer he Regerungspräsident von’n Regerungsbezirk Lümborg. Na disse Tied weer he von 1917 bet 1918 Oberpräsident von de Provinz Pommern in Stettin. 1918 hett he noch den Titel von en Würklichen Gehemen Raad kregen un is in’n März von dat Johr denn ut Krankheitsgrünn in Rohstand gahn. Grünn för sien Krankheit weren en Nervenlieden un dat he
Dominik Landertinger (* 13. März 1988 in Braunau am Inn) is en öösterrieksch Biathlet. Sien bither gröttsten Erfolge sünd de Gewinn vun de Goldmedaille in' Massenstart bi den Weltmeesterschaften 2009 vör Christoph Sumann un Iwan Jurjewitsch Tscheresow, die Sülvermedaille in de Staffel bi de Olympisch Spelen 2010 as ok Sülver in' Sprint un Bronze mit de Staffel bi de Olympisch Winterspelen 2014. Landertinger verbroch de eerst Johren vun sien Leven in Weng im Innkreis. He leevt in Hochfilzen un hett en Lehre to'n Maschienbautechniker maakt. Der vun Reinhard Gösweiner traineert Sportler vun den HSV Hochfilzen bedrifft siet 1998 Biathlon un hörrt siet 2003 den öösterriekschen Natschonalkader an. Landertinger weer en spoodriek Jöögd - un Juniorensportler. 2004 nehm he in Haute Maurienne eerstmals an Jöögdweltmeesterschapen deel un reck as best Ergevnis en negenten Platz in' Eenzel. Een Johr later wurr he över de sülvig Streck Söbenter un Veert mit de Staffel. Noch beeter leep dat för hüm 2006 in Presque Isle, wo he Bronze in' Eenzel un Sülver mit de Staffel wunn. Bit to Saisonenn' 2006/07 is Landertinger in' Junioren-Europacup antreeden, wo he 2006 in Obertilliach en Verfolgungsrennen wunn un dreemal up dat Podium leep. Sien Deelnahm an Jöögdweltmeesterschapen weer 2007
Carl Franz Ludwig Mauve (* 18. August 1860 in Kattowitz; † 7. Dezember 1922 in Lümborg) weer en prüüßschen Verwaltungsbeamten. Mauve is 1860 as Söhn von en Bargraad in Kattowitz boren. He hett Juristeree an de Universität Breslau studeert. 1880 is he Liddmaat von dat Corps Lusatia Breslau worrn. In’n November 1882 hett he dat eerste juristische Staatsexamen maakt un in dat Johr ok an de Universität Straßburg sien Dr. jur. kregen. In’n Januar 1883 is Mauve Gerichtsreferendar bi dat Oberlandsgericht Breslau worrn un Anfang 1885 as Regerungsreferendar an de Regerung in Oppeln wesselt. In’n Oktober 1887 hett he de Grote Staatsprüfung maakt un is denn as Regerungsassesser an de Regerung in Posen gahn. 1890 keem he na dat Oberpräsidium von de Provinz Posen. Von Juni 1891 bet September 1892 weer he Hülpsarbeider in dat Prüüßsche Kultusministerium. Von 1892 bet 1900 weer he toeerst kommissarsch, von April 1893 af an denn richtigen Landraad von’n Kreis Hadersleben. In’n Juni 1900 is he toeerst kommissarsch, in’n September denn richtig Oberregerungsraad bi de Regerung in Kassel worrn. Dor is he later ok Viez von’n Regerungspräsidenten ween. In’n März 1903 is he Oberpräsidialraad bi’n Oberpräsident in Kassel worrn. He weer von Juli 1910 bet
Dat Breemsche Amt Bremerhoben weer en Verwaltungsrebeed un Gericht von de Hansestadt Bremen för Bremerhoben. Dat Leid över dat Amt harr en Amtmann, de ünner den Senaatskommissar för de Havenstäder stünn. Dat Amt Bremerhoben is an’n 1. Mai 1827 grünnt worrn, nadem dat Königriek Hannover dat Rebeed an de Münn von de Geest an de Stadt Bremen aftreden hett, ut dat denn Bremerhoben billt worrn is. Dat Amt Bremerhoben hett Opgaven övernahmen, för de in Vesack dat Amt Vesack tostännig weer un in Bremen dat Ünnergericht Bremen. Mit de Rieksjustizgesetten von 1879 sünd Justiz un Verwaltung trennt worrn. Dat Amt Bremerhoben weer blots noch för de Verwaltung tostännig. För de Justiz is dat Amtsgericht Bremerhoben nee inricht worrn. De Posten von’n Amtmann is to disse Tied nich mehr nee besett worrn. De gröttste Deel von de Opgaven leeg nu bi de Gemeen Bremerhoben un bi dat Amtsgericht. Dat geev keen Bedarf för en utbillten Jurist bi dat Amt. Bet 1895 hett dorüm de Baas von de Polizeiverwaltung dat Leid von dat Amt mit övernahmen. 1895 wull Bremen denn aver wedder mehr staatliche Repräsentanz wiesen, besünners gegenöver de prüüßschen Landrääd ut de Ümgegend. Mit de Veerte Verordnung över den Neeopbo von
Dalneretschensk (russisch Дальнереченск; chineesch 伊曼 Yīmàn) is ene Stadt in’t Rebeet Primorje in Russland. Se hett 29.381 Inwahners (Stand 2005). De Stadt is Seet vun en Filial vun de Feernöstliche Staatliche Technische Universität. In Dalneretschensk sünd Bargbo un Holtindustrie de wichtigsten Brangschen in de Industrie. Koordinaten:45,93° Nord, 133,72° Ost
Dit Woort hett noch annere Bedüden: kiek dorför ünner Utrecht (Mehrdüdig Begreep). Utrecht is de Hööftstadt un de gröttste Stadt vun de Provinz Utrecht in de Nedderlannen. 2011 harr se 312.634 Inwahners. Dat Klima vun de Stadt is ozeaansch. De Naam vun de Stadt is ut den latienschen Naam vun de Stadt, Traiectum. In de Stadt befinnt sick de Universität Utrecht, een vun de nedderlannschen Universitäten mit dat hööchste Prestige. Dat gifft Tabak-, Beer-, Boomwull- un annere Industrien. De weltlich Macht vun de Bischöp kehm 1527 to en End, as se ehr Rechten an Kaiser Karl V. (HRR) verköffden. St.-Katharinenkathedraal in gootschen Stil, 1521 boot Universität Sint Jans Kerk
Schinkel betekent Schinkel, Gemeen in’n Kreis Rendsborg-Eckernföör, Sleswig-Holsteen, Schinkel un Schinkel-Oost, Stadtdelen von Ossenbrügge, Neddersassen, Schinkel, Oort in de Gemeen Rethwisch in’n Kreis Steenborg, Sleswig-Holsteen, Schinkel, Oort in de Gemeen Oederquart in’n Landkreis Stood, Neddersassen, Schinkel, Oort in de Gemeen Wingst in’n Landkreis Cuxhoben, Neddersassen. Schinkel is de Familiennaam von André Schinkel (* 1972), düütschen Schriever un Archäoloog, Ann-Katrin Schinkel (* 1989), düütsche Footballspelerin, Christiane Schinkel (* 1965), düütsche Politikerin, Enwald Schinkel († na 1535), Abt von dat Klooster Eldena, Rekter an de Universität Griepswoold, Gerd Schinkel (* 1950), düütschen Journalist un Ledermaker, Gerhard Schinkel (1925–1985), düütschen Politiker, Johann Schinkel (1730–1790), däänschen Generaalmajor, Johann Christoph Schinkel (1736–1787), Vader von Karl Friedrich Schinkel, Karl Friedrich Schinkel (1781–1841), düütschen Bomeester un Maler, Konrad Schinkel († 1682), Lübecker Börgermeester, Kurt Schinkel (1920–1979), düütschen Footballspeler, Manfred-Carl Schinkel (1935–2014), düütschen Richter, Marcus Schinkel (* 1968), düütschen Pianist, Keyboarder, Kumponist un Arrangör, Marcus Schinkel (* 1979), düütschen Schauspeler, Susanne Schinkel (1780–1861), Fro von Karl Friedrich Schinkel. Kiek ok bi: Schinckel, Schinkels, Tschinkel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm
Tollboom betekent en Schrank, de fröher Straten afsperrt hett, üm dor Toll to kasseren von de Lüüd, de dor dörkaamt, Tollboom, Oort in de Gemeen Öberndörp in’n Landkreis Cuxhoben, Neddersassen, Tollboom, Oort in de Gemeen Wingst in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Amt Neehuus weer en Verwaltungsrebeed in Bremen-Veern, in dat Königriek Hannover un in de prüüßsche Provinz Hannover binnen de Landdrostie Stood mit Seet in Neehuus. Dor hett groff de oosten Deel von de hüdige Samtgemeen Land Hadeln (fröhere Samtgemeen An’n Dobrook) tohöört. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. In’n Noordoosten von dat Amt leeg dat Grevengericht Freeborg, in’n Süüdoosten dat Gericht Oosten, in’n Süden dat Amt Bremervöör un in’n Westen dat Land Hadeln (Stand 1848). Dat Amt Neehuus is von de Arzbischöp von Bremen inricht worrn. An’t Enn von’n Dörtigjohrigen Krieg is dat Amt an de Sweden fullen. Graaf Hans Christoph von Königsmarck hett dat an’n 4. Mai 1645 as Lehn kregen. De Familie Königsmarck hett dat Rebeed denn bet to de Grote Redukschoon 1681 as Lehn behollen. 1848 weer dat Amt so 55,04 km² groot. 1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen